PROTOKOL Nr. 11 om Den Sydafrikanske Republiks tiltrædelse af fjerde AVS-EF Lomé-konvention, som ændret ved aftalen undertegnet den 4. november 1995 på Mauritius

Artikel 1 Betinget tiltrædelse

De kontraherende parter i konventionen er enige om, at Sydafrikas tiltrædelse af konventionen er underlagt visse betingelser som fastsat i denne protokol.

Artikel 2 Finansielle midler

1. Med undtagelse af den i konventionens artikel 255 omhandlede bistand finder ingen af konventionens henvisninger til brug af finansielle midler anvendelse på Sydafrika.

2. Bistanden i henhold til artikel 255 kan ydes, hvis der finder en tilstrømning af flygtninge sted fra AVS-nabostater til Sydafrika.

3. Al anden bistand, som Fællesskabet kan tænkes at yde Sydafrika, vil hidrøre fra andre kilder end de i konventionen fastsatte finansielle midler.

Artikel 3 Handelssamarbejde

Ingen af konventionens henvisninger til handelssamarbejde og brug af handelssamarbejde finder anvendelse på Sydafrika. Dette indskrænker dog ikke bestemmelserne om kumulering af oprindelse i artikel 6, stk. 5, i protokol nr. 1 og bilag LXXXVI til konventionen.

Artikel 4 Anvendelighed

I nedenstående tabel fastsættes, hvilke artikler i konventionen der finder anvendelse på Sydafrika, og hvilke der ikke finder anvendelse.

>TABELPOSITION>

BILAG TIL TILTRÆDELSESPROTOKOLLEN

Bilag 1

Fælleserklæring fra Fællesskabet og dets medlemsstater, AVS-staterne og Sydafrika om de fælleserklæringer, der er knyttet til fjerde AVS-EF Lomé-konvention

Fællesskabet og dets medlemsstater, AVS-staterne og Sydafrika er enige om, at nedennævnte fælleserklæringer i bilagene til fjerde AVS-EF Lomé-konvention også er af relevans for Sydafrika: bilag I, II, IV, V, VI, VII, VIII, IX, XII, XIII, XIV, XV, XVI, XXII, XXIII, XXV, XXVI, XXXII, L, LII, LIII, LIV, LV, LVI, LVII, LXVIII, LXXIII, LXXIX, LXXX, LXXXII, LXXXIII og LXXXIX samt fælleserklæringerne i følgende bilag til protokollen vedrørende undertegnelsen af fjerde AVS-EF-konvention: bilag I og II.

Bilag 2

Erklæring fra Fællesskabet om de erklæringer fra Fællesskabet, der er knyttet til fjerde AVS-EF Lomé-konvention

Fællesskabet er af den opfattelse, at nedennævnte erklæringer fra Fællesskabet i bilagene til fjerde AVS-EF Lomé-konvention også er af relevans for Sydafrika: bilag III, III A, XVII A, XIX, LXIX, LXX, LXXI og LXXII.

Bilag 3

Erklæring fra Sydafrika om de erklæringer fra AVS-staterne, der er knyttet til fjerde AVS-EF Lomé-konvention

Sydafrika tilslutter sig nedennævnte erklæringer fra AVS-staterne i bilagene til fjerde AVS-EF Lomé-konvention: bilag XVII B, XVIII, XXIV og LI.

Bilag 4

Erklæring fra Sydafrika om kumulering

Sydafrika ønsker på ny at understrege, at den økonomiske integration mellem AVS-staterne er af central betydning, når det drejer sig om at fremme deres udvikling. Dette er i særlig grad tilfældet i det sydlige Afrika, hvor det i handelsprotokollen vedrørende Toldunionen for Det Sydlige Afrika (SACU) og Udviklingsfællesskabet for Det Sydlige Afrika (SADC) er fremhævet, at der skal gøres en særlig indsats for at fremme en sådan integration.

Desuden ønsker Sydafrika at påpege, at landet nu er opført som udviklingsland af OECD's Komité for Udviklingsbistand.

For at mindske den usikkerhed, som kan påvirke investorer og andre økonomiske beslutningstagere og derved få en negativ virkning for den økonomiske integration og den dermed forbundne stimulering af udviklingen, opfordrer Sydafrika de øvrige kontraherende parter til snarest muligt at fastlægge de betingelser, hvorunder rå- og hjælpestoffer med oprindelse i Sydafrika kan anses for berettigede til at være omfattet af den i artikel 6, stk. 5, i protokol nr. 1 omhandlede kumuleringsprocedure.